Ντοματίνια με αβοκάντο,  μυζήθρα και σάλτσα  με χαρουπόμελο
Δροσιστική και χορταστική σαλάτα για όλες τις ώρες.
400 γρ. ντοματίνια, κομμένα στη μέση, 4-5 μέτρια παξιμάδια χαρουπιού, 2 φρέσκα κρεμμυδάκια, ψιλοκομμένα, 6-8 φύλλα βασιλικού, ψιλοκομμένα, 1 ½ κουτ. γλυκού λιναρόσπορος, ελαφρώς καβουρδισμένος, 1 ½ κουτ. σούπας σουσάμι, ελαφρώς καβουρδισμένο, 2 μεγάλα ώριμα αβοκάντο, σε μικρούς κύβους, 1/2 μάτσο τρυφερή ρόκα, χοντροκομμένη, 200 γρ. μυζήθρα νωπή, θρυμματισμένη, αλάτι, φρεσκοτριμμένο πιπέρι, 1/2 κουτ. γλυκού μουστάρδα πικάντικη, 2 κουτ. σούπας χυμός λεμονιού, 2 κουτ. σούπας βαλσαμικό ξίδι, 2 κουτ. σούπας χαρουπόμελο, 100 ml ελαιόλαδο, αλάτι
Για τα ντοματίνια με αβοκάντο, μυζήθρα και σάλτσα με χαρουπόμελο, χτυπάμε, σε ένα μπολάκι με το σύρμα τη μουστάρδα με τον χυμό, το ξίδι και το χαρουπόμελο, μέχρι να γίνουν ενιαίο μείγμα. Χωρίς να σταματήσουμε το χτύπημα, προσθέτουμε σε αργή ροή το ελαιόλαδο, σαν να ετοιμάζουμε μαγιονέζα. Αλατίζουμε και ανακατεύουμε.Σπάμε τα παξιμάδια σε φαρδιά σαλατιέρα, προσθέτουμε τα ντοματίνια, τα κρεμμυδάκια, τον βασιλικό, τους μισούς σπόρους, τη μισή σάλτσα, αλάτι και πιπέρι. Ανακατεύουμε απαλά. Σε ένα μπολ ανακατεύουμε το αβοκάντο με τη ρόκα και την υπόλοιπη σάλτσα και αδειάζουμε το μείγμα πάνω από τα ντοματίνια. Σκορπίζουμε τους υπόλοιπους σπόρους και τη μυζήθρα στα ντοματίνια με αβοκάντο, μυζήθρα και σάλτσα με χαρουπόμελο και σερβίρουμε.
Αβοκάντο,Λεμόνι,Τυρί,Χορτοφαγικά